AlexejDobrolubov/national_council_slovak_2010 huggingface dataset:
30. schôdza NR SR - 1.deň - B. popoludni
Dátum: 2025-02-04
Poslanec: Hargaš, Ján (PS)
Druh vystúpenia: Vystúpenie s faktickou poznámkou

113. Ďakujem, pán kolega. Ja sa len chcem prihovoriť za rozšírenie tej matematickej olympiády, ktorú ste spomínali. Lebo ak by sa niekomu teda podarilo vyriešiť to, že prečo ak do zdravotníctva dáme viac, tak stále viac pýta, tak potom mám ďalšiu náhradnú matematickú hádanku, taký hlavolam, že celé týždne tu počúvame o tom, že 79 je viac ako 71, to je jedna rovnica, a potom sa nám tu občas ukazuje, že 75 je menej ako 76. A tieto dva vesmíry tu nejak koexistujú a mne to stále nejde do hlavy, že ako tá matika sa tu nejak tak, dochádza tu k takému ohnutiu časopriestoru matematickému. Tak dávam to ako podnet na ďalšie riešenie do tejto olympiády, že ako je to možné, že väčšina, ktorá je viac ako 76, niekedy je 75. Na rozmýšľanie.
23. schôdza NR SR - 10.deň - B. popoludní
Dátum: 2024-12-09
Poslanec: Hargaš, Ján (PS)
Druh vystúpenia: Vystúpenie s faktickou poznámkou

60. Ďakujem za slovo, aj keď teda na poslednú chvíľu som ešte stihol stlačiť tú reakciu. Ja, pán kolega, si nemyslím, že to bol až taký márny pokus. Keby ste sledovali, ako sa pán Tittel mrvil na stoličke, keď som sa ho pýtal tie otázky. Ja si myslím, že niekde to zrnko pochybností tam zasiate bolo. Takže teraz som špeciálne na neho upozornil, tak neviem, či pán Puci si ho nezobere do parády. Ja si myslím, že tie argumenty jednoducho sú vecné, ktoré aj pán prezident povedal, normálne pán Glück ma tu obviňuje, že tak chválim pána prezidenta, že už vlastne ani nevie, že či som ho naozaj nevolil, tak pre záznam, nie, nevolil som pána prezidenta, čo nič ale nemení na tom, že strašne by ma naozaj zaujímal názor koaličných poslancov na tie pripomienky. Úplne v kľude to hovorím. A ja neviem, ako chcete verejnosti vysvetliť, že to, čo tu robíte, je dobré, keď nedokážete o tom ani jednu vetu povedať, že prečo je to dobré. To je asi pointa tohto celého. Takže asi toľko k tejto rozprave. Uvidíme zajtra o jedenástej, bude to veľmi napínavé. Ďakujem.
23. schôdza NR SR - 10.deň - B. popoludní
Dátum: 2024-12-09
Poslanec: Hargaš, Ján (PS)
Druh vystúpenia: Vystúpenie s faktickou poznámkou

34. Pán poslanec Glück, faktická poznámka je založená na slove fakt, čiže faktom je, že nás tu nie je šesť, je nás tu, pokiaľ vidím, trinásť opozičných poslancov. Ale ja som rátal celú koalíciu, tak celá koalícia, a, už prišiel pán Stuška na pomoc, takže už ste tu štyria, výborne, je nás tu trikrát viac, tak by som to zhrnul pre ľudí, ktorí to sledujú, že opozícii na tomto zákone očividne trojnásobne viac záleží ako koalícii, pričom sa bavíme o pripomienkach koaličného pána prezidenta, paradox sám osebe. Čiže to len k tým číslam a faktom. Viete, keď takto počítate poslancov v sále, tak ja sa nečudujem, že v dôvodovej správe máte uvedené, že to bude mať veľmi mierne pozitívne vplyvy na rozpočet verejnej správy. A mrzí ma jedna jediná vec, že k meritu veci, k vetu pána prezidenta ste sa nevyjadrili. To ma strašne mrzí, lebo ja by som si naozaj rád vypočul váš názor, čo si vy myslíte o tom, čo si pán prezident myslí o tomto zákone. V skutočnosti by to podľa mňa mala byť trošku vaša rola ako spravodajcu, že by ste nás mohli informovať o tom, ako prebieha proces prerokovania tohto zákona, nejaké vecné pohľady na tú problematiku a tak ďalej a tak ďalej, tak fakt by ma zaujímal váš názor, čo si myslíte o pripomienkach pána prezidenta, že by ste aj tým kolegom z HLAS-u možno nejak vedeli odporúčať, či teda majú si ich osvojiť, alebo nemajú si ich osvojiť. Takže toto mi strašne chýbalo v tom vašom vystúpení. Ja počkám do konca rozpravy, či sa dočkám, možno dneska je môj šťastný deň, tak možno v nejakom ďalšom vystúpení nám poviete niečo aj k tej samotnej veci, o ktorej tu rokujeme. Ďakujem.
23. schôdza NR SR - 10.deň - B. popoludní
Dátum: 2024-12-09
Poslanec: Hargaš, Ján (PS)
Druh vystúpenia: Vystúpenie s faktickou poznámkou

30. Ďakujem za slovo. Ja budem reagovať prevažne na pána Glücka, lebo teda je jediný koaličný poslanec, ktorý sa zatiaľ k tomuto vetu pána prezidenta vyjadril, čo teda oceňujem. A ja by som len povedal jeden zásadný, zásadný rozdiel. Ja hocikedy, kľudne keď tu budeme mať tému na debatu, prečo sa vypínali dezinformačné webstránky počas covidu, ja s vami pôjdem rád o tom diskutovať. Viete, a v tom je ten rozdiel, že ja možno s vami nesúhlasím, že vy ich voláte informačné médiá, ja ich volám dezinformačné weby, v poriadku, máme iný názor, ale ja s vami budem diskutovať. Ale mňa by strašne zaujímalo, že prečo tu ani navrhovatelia neprídu si obhájiť nejaký svoj návrh, že v tom je ten rozdiel, že ja nemám problém, že oni majú iný názor, oni si myslia, že treba spoplatňovať informácie, ja si myslím opak, už si to myslí aj pán prezident, že to nedotiahli úplne dobre, to, čo si vymysleli, a viete, rešpekt voči inému názoru je aj o tom, že o ňom budem diskutovať. Ja s vami kľudne budem diskutovať, keď vy sa prihlásite ako koaličný poslanec a budete obhajovať, že teda napísané to je dobre a pán prezident sa mýli, tak ja s vami budem rád diskutovať. O tom je ten rešpekt k tomu inému názoru. Veď v pohode, máte iný názor, budem sa s vami, s vami baviť. A ja teda si naozaj myslím, že, a povedal to aj kolega Vančo, že je absurdné, že tu máme zákon a bod, ktorý je termínovaný, aby tomu ľudia rozumeli, termínovaný znamená, že je presne jasné, v ktorom čase sa budeme o ňom rozprávať, dnes, v pondelok o 14. hodine bolo dopredu jasné, myslím, že už od štvrtku to bolo jasné, že dnes sa budeme o tomto zákone rozprávať. A sedia tu, s prepáčením, traja zástupcovia koalície, pričom dvaja nemajú na výber, a jedna pani poslankyňa prišla a nesedí tu ani len navrhovateľ, aby prišiel si obhájiť v tom čase o tej štrnástej hodine, ktorý dopredu vedel. Toto je absurdné. Tak teraz poďme diskutovať. Rešpektujem iný názor, tak poďme sa rozprávať o tomto zákone. Nemáte tu navrhovateľa, tak hovorte sami.
23. schôdza NR SR - 8.deň - A. dopoludnia
Dátum: 2024-12-05
Poslanec: Hargaš, Ján (PS)
Druh vystúpenia: Vystúpenie s faktickou poznámkou

77. Ďakujem za reakcie na faktickú poznámku. Ja by som to teda na záver ešte naozaj zosumarizoval aj pre vašich voličov, voličov tejto koalície. Čiže po novele letnej ste spôsobili to, že obstarávania napríklad pri tovaroch a službách do 200-tisíc nebudú verejné, čiže nebude to verejná súťaž, ale bude sa to robiť tzv. na tri ponuky, pri stavbách až do 800-tisíc. A čo spôsobujete teraz týmto pozmeňujúcim návrhom je, že kým doteraz sme aspoň vedeli následne zistiť, že koľko firiem sa v tej súťaži neverejnej oslovilo a kto to vyhral, tak teraz to zisťovanie bude oveľa, oveľa, oveľa ťažšie. Neviem, komu takýto pozmeňovák pomáha, teda asi by som tušil komu pomôže. Pomôže to netransparentným nákupom, ktoré sa budú robiť pod pokličkou, a verejnosť sa bude o tom oveľa ťažšie dozvedať, že takéto nákupy vôbec, vôbec prebehli. A ja by som sa normálne pýtal, že kto to predložil ten pozmeňovák, lebo dá sa to zistiť len teraz narýchlo to neviem takto zistiť, že však keď ste na to hrdý, tak sa prihláste pán poslanec, poslankyňa, ja neviem, niekto na výbore pre verejnú správu to doniesol, ale neviem, či pán Karas. Pán Karas? Sa tak záhadne tvárite. Nie? Nie. Nie, no, je to naozaj, kolegovia, je to zlý pozmeňujúci návrh, je to veľmi zlá vec a len pokračuje v znetransparentňovaní verejného obstarávania, s nakladaním s verejnými zdrojmi, ktoré vyberiete od ľudí cez vyššie dane budúci rok, tak teraz im budete hovoriť, že ani vás nemá zaujímať, milá verejnosť, na čo sme tie peniaze použili a kto to vyhral, lebo sa k tomu budú vedieť oveľa, oveľa ťažšie dostať. A opäť upozorňujem, že my sme pôvodne plánovali hlasovať za tento zákon. Nám je jedno, či koaličný, opozičný, neviem čo. Dobré veci podporíme, toto sme chceli podporiť, ale keď ste tam hodili takýto pozmeňovák, prílepok, tak jednoducho nemôžme byť inak ako proti. Ďakujem.
23. schôdza NR SR - 7.deň - A. dopoludnia
Dátum: 2024-12-04
Poslanec: Hargaš, Ján (PS)
Druh vystúpenia: Vystúpenie s faktickou poznámkou

130. Ďakujem za slovo. Ďakujem za, za príspevok k tejto téme. Ja by som to možno skúsil dať do kontextu, finančne a poukázať na to, že ako má nastavené táto vláda priority, pretože keď som to tak prepočítaval, to, čo ste hovorili, tak je to približne 500-tisíc detí, ktoré žijú, žijú v rodinách, nevieme, či v jednorodičovských, čiže tam je potrebné nejaká, nejaká analytika, aby sme to vedeli lepšie zacieliť, ale teda berme tú väčšiu skupinu, čiže 500-tisíc detí, a to navýšenie je 30 eur na dieťa mesačne, čiže dohromady to je, myslím, že 15 mil. mesačne, výdavky štátu, čiže asi nejakých 180 mil. ročne by to stálo, podporiť takéto opatrenie. No a samozrejme vláda, podľa mňa, sa bude vyhovárať na to, že nemáme peniaze. A teraz ten kontext, včera sme tu schvaľovali štátny rozpočet, tak v rozpočte sú peniaze na tryskáče, luxusné triskáče, ktoré si vláda ide nakupovať, ktoré nepotrebujeme, to je 80 mil. eur. Máme predražené IT projekty, len na prevádzky IT by štát mohol ušetriť asi 100 mil. eur ročne, a to nehovorím ja, to hovoria samotní vládni analytici, lebo vláda ich nepočúva. Dnes vláda schválila obnovu letky ministerstva vnútra, za najbližšie štyri roky plánuje nakúpiť vrtuľníky a lietadlá za 170 mil. eur. Tak ja sa pýtam, na toto peniaze sú, na papalášizmus a na rozhadzovanie, na zbytočné výdavky, kde sa vám šetriť nechce, ale na pomoc jednorodičom, ktorí sú najohrozenejšou skupinou, pokiaľ ide o riziko chudoby, tak na to peniaze zázračne nie sú? A takto by som to asi zhrnul, že priority sociálnodemokratickej a národnej vlády sú asi takto nastavené, tryskáče áno, jednorodičia nie.
23. schôdza NR SR - 5.deň - A. dopoludnia
Dátum: 2024-12-02
Poslanec: Hargaš, Ján (PS)
Druh vystúpenia: Vystúpenie s faktickou poznámkou

54. Ďakujem. Števo, ty si sa venoval v tvojej rozprave aj výdavkom počas covidu a keď sme sa rozprávali o rozpočte, tak ja som pánovi ministrovi narátal, keď to tak zhruba zrátam, nejakých 250 mil. na potenciálnych úsporách, ktoré by táto vláda mohla spraviť v budúcoročnom rozpočte, aby na ľudí nemusela uvaliť drahotu a zvýšené dane a poplatky. Na toto minister reagoval, na toto moje vystúpenie, v záverečnom slove, nemohli sme vtedy reagovať faktickou, tak teraz sa k tomu vraciam, tak vlastne povedal, že oni si teda kupujú tie triskáče a rozhadzujú na IT-čko a kupujú predražené hasičské autá, lebo MOM-ky. Tak neviem úplne, že ako mám tomu teda rozumieť. Tak možno teraz je ten čas, pán minister, či by ste mi teda na to vedeli zareagovať, lebo mne z toho vychádza, že jediný argument, ktorý máte, je, že lebo aj tí druhí. A ja si myslím, že vaši voliči toto veľmi ľahko prekuknú a kritizujete tých druhých za výdavky počas pandémie, za chaos, ale v skutočnosti robíte presne to isté. Rozhadzujete tu peniaze na luxusné triskáče, máme tu chaos v parlamente, keď každú chvíľu je neuznášaniaschopný a nedokáže prijímať zákony, a neviem, tak skúste mi možno v tejto rozprave odpovedať na tú moju otázku z tej predošlej, lebo ste sa teda hotovali, že mi to vysvetlíte, ako je to s tými úsporami, ktoré by ste mohli robiť, ale ich nerobíte, a jediné, čo ste povedali, bolo, že teda lebo MOM-ky. Nerozumiem tomu, že teda prečo kupujete triskáče, keď teda, fakt nechápem, hej, že vy kupujete teraz triskáče za 80 mil. zo štátneho rozpočtu, lebo MOM-ky? Nerozumiem tomu. Tak veľmi by som bol rád, keby ste na to riadne reagovali. Ideálne teda, aj sme vás viacerí za to ocenili, aj to oceňujeme, reálne hovorím, že je to korektné, keď vystúpite v rámci rozpravy, aby sa dalo faktickou potom reagovať a nie v záverečnom slove. Tak budem čakať. Ďakujem pekne.
23. schôdza NR SR - 5.deň - A. dopoludnia
Dátum: 2024-12-02
Poslanec: Hargaš, Ján (PS)
Druh vystúpenia: Vystúpenie s faktickou poznámkou

32. Ďakujem za slovo. Pán kolega, vraciam požičané, tak aj ja sa si dovolím doplniť vaše vystúpenie jednou korekciou. Ja by som možno povedal, že podľa mňa netreba úplne skákať na tú hru, ktorú sa snaží koalícia tu masírovať, masírovať ľudí na Slovensku, aj bilbordami a všetkou tou možnou kampaňou, že za všetko môže minulá vláda. Akože treba to dvoma vetami nejak okomentovať a vysvetliť, ale ja si myslím, že oveľa dôležitejšie je pripomínať ľuďom aj voličom tejto koalície, že jednoducho máme tu vládu, ktorá prišla v nejakej situácii a v tej situácii sa mohli rozhodnúť, že buď hodia to šetrenie na ľudí a budú sa vyhovárať na minulú vládu, to je to, čo spravili, alebo zamaká táto vláda, reálne bude hľadať nejaké úspory na strane štátu a keď už naozaj vyžmýka z toho, čo sa len dá, že už viac úspor nevie nájsť, tak potom povie, milí ľudia, my sme spravili, čo sme mohli a teraz musíte už šetriť aj vy. A toto tá vláda jednoducho nerobí. A myslím, že to treba dookola opakovať a pripomínať, že sú tu hmatateľné dôkazy. O tomto, jednoducho čo tie tryskáče. Tryskáče na ministerstvo obrany. Za to môže minulá vláda? Osemdesiat miliónov eur na to idete vyvaliť. Predražené IT projekty. Za to môže minulá vláda? Veď vy idete za to vyvaliť tie peniaze. Dvojité platy. Ja chápem, že to sú smietky akoby v tom veľkom rozpočte, ale je to symbolika. Za to môže minulá vláda, že vy ste si zdvihli platy? Veď ako nežartujte. Veď aj tí ľudia, veď to vidia a počúvajú. Zbytočné kamery na školy, predražený nákup hasičských áut. Za to môže minulá vláda? Veď vy ste tieto projekty naštartovali a sú predražené. Jednoducho toto je realita a keby ste na týchto položkách šetrili, tak ľudia by nemuseli platiť vyššie dane a vyššie poplatky. Tak to proste je. Ďakujem.
23. schôdza NR SR - 5.deň - A. dopoludnia
Dátum: 2024-12-02
Poslanec: Hargaš, Ján (PS)
Druh vystúpenia: Vystúpenie s faktickou poznámkou

18. Ďakujem za reakciu. Ja som bol možno konzervatívnejší pri tej miliarde, pretože mám pocit, že koaličný pán minister už rozporuje, že pokiaľ tie opatrenia nie sú za pol miliardy, tak sa ani o nich nebude baviť. (Reakcia navrhovateľa.) Štyri? Neviem prečo... nerozumel som vám teraz, ale ak môžete reagovať, ak môžete reagovať v rámci rozpravy, aby sme mohli na vás reagovať, tak bol by som veľmi rád, ale takže budem za to veľmi vďačný. A naozaj, naozaj by ma to zaujímalo, že skúste možno rozviesť trochu tú vetu, lebo keď ste reagovali prvýkrát v piatok, tak ste len mávli nad tými úsporami, tak ja by som sa veľmi konkrétne chcel spýtať. Toto sú informácie z oficiálnych dokumentov ministerstva financií, hej, predražené IT projekty. Národný integrovaný cestovný lístok, potenciálna úspora 8 mil. Tlačíte na ministra dopravy, aby tam tých 8 mil. našiel, tú úsporu? Vaši analytici to našli. Projekt IS Farmár, potenciálna úspora 10 mil. Opäť z vášho ministerského dokumentu to vyplýva. Centrálna rámcová zmluva na licencie SAP, potenciálna úspora 7 mil. Rozširovanie IT aktív, to je projekt ITAM, potenciálna úspora 10 mil. Vybudovanie platformy lepšej regulácie, potenciálna úspora 5 mil. To máte dohromady 40 mil., to som len pri projektoch. Na prevádzke, štát míňa 300 mil. ročne na prevádzke IT. Vaši analytici na vzorke projektov vypočítali, že potenciálna úspora by tam mohla byť 30 %, keby ste optimalizovali využívanie konzultantov a tak ďalej. Môžete si to prečítať. Čiže to je pri 30 % z 300 mil., 100 mil. ročne. Prosím, povedzte mi, tlačíte na ministrov, aby tam tie úspory našli? A ešte tu máme predražený nákup konzultantov. Ja som vám tu v rozprave písomnej vypočítal, že každý konzultant je vlastne o 30 až 60 % drahší, ako keby ste si toho istého človeka najali ako interného zamestnanca. Čiže nakúpili ste konzultantov za 50 mil., tak potenciálne tam mohla byť úspora 25 mil. Opäť, tlačíte na tých ministrov, aby šetrili? Ďakujem.
22. schôdza NR SR - 4.deň - A. dopoludnia
Dátum: 2024-10-25
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

68. Ďakujem veľmi pekne za slovo. Pán Danko, no my sme mohli veľmi dobre vidieť a aj vidíme, čo robí moc v rukách Roberta Fica, a vidíme to, že ničí túto krajinu. A zažili sme si tri vlády Roberta Fica a vy ste boli takisto ich súčasťou, kde absolútne nefungovala spravodlivosť, kde zlyhávali ľudia na polícii a v súdnictve a kauzy sa zametali pod koberec. A dneska tu máme desiatky rozhodnutí, ktoré to dokazujú, že títo ľudia krivili systém, a ja neviem, prečo sa teraz tvárite, ako keby zrazu o týchto kauzách neviete, že ako keby ste nepopísaný list papiera a vládnete tu prvý rok. My máme veľmi dobrú skúsenosť s vašimi tromi vládami, ktorých ste teda boli súčasťou. A je naozaj také absurdné, že keď tu moralizuje človek, ktorý utečie z miesta nehody a rozpráva tu o proste veciach, ktoré, ktoré asi by si mal podľa mňa prvý vstúpiť do svedomia, že ako sa správa a aké reči používa, pretože presne jak aj moja kolegyňa povedala, že vy tu hovoríte o smrti, ale vždy len o tej, ktorá vám vyhovuje, a keď tu hovoríme o dvoch ľuďoch, ktorí zomreli, tak to nikdy nespomeniete, ani ste nedokázali vyjadriť nejakú úprimnú ľútosť nad tým, keď bolo aj teraz výročie, a nad tým by ste sa naozaj mali zamyslieť. A je smutné, že dneska vidíme len to, že vy šírite klamstvá a konšpirácie. Dosadili ste na ministerské stoličky ľudí, ktorí rovnako robia to isté. A presne toto je vaša vláda, vláda klamstva a konšpirácií. Nič viac.
19. schôdza NR SR - 12.deň - B. popoludni
Dátum: 2024-10-01
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

24. Ďakujem veľmi pekne za slovo. Ja by som chcela reagovať na tú časť, Štefan, kde si hovoril o tých dotáciách, ktoré ministerstvo financií nedávno rozdalo. A tiež ma to celkom šokovalo, že myslím si, že naozaj jedna, jedna výzva bola na tri a pol, druhá na jeden a pol milióna. A ja som to hovorila aj v rozprave, keď sme hovorili, kde sme navrhovali s kolegom to uznesenie o dofinancovaní samospráv, že ja som bola šokovaná, že na jednej strane tu ministerstvo financií rozdá milióny a na druhej tu samosprávy naozaj nemajú z čoho platiť mzdy na úradoch. A je to taký paradox, že vy sa absolútne nesnažíte o to, aby ste nejakým spôsobom naozaj našli tie financie a my sme mali aj včera tlačovú besedu k tomu, že tento konsolidačný balíček sa naozaj dotkne našich samospráv, aj našich krajov. A dokazujú to aj dáta, že tá situácia v našich samosprávach je veľmi vážna a treba si uvedomiť, že starostovia a starostky budú musieť opäť pristúpiť v návrhoch rozpočtov k nejakému okresávaniu. A to, že budú musieť zvyšovať poplatky a dane sa opäť dotkne ľudí v našich obciach a mestách. A naozaj, že budú to poplatky za sociálne služby v domovoch sociálnych služieb a niektorým samosprávam dokonca hrozia nútené správy, lebo tak ako som povedala, nemajú ani na tie výplaty. Menej peňazí bude znamenať aj to, že sa budú okresávať rôzne kultúrne podujatia, aj športové, ktoré prídu ako prvé na rad. A ja viem, že na kultúre vám moc nezáleží, ale nedávno ste zriadili ministerstvo športu a to keď budú musieť siahať v rozpočtoch na financie a budú sa musieť znižovať výdavky tak... (Prerušenie vystúpenia časomerom.)
19. schôdza NR SR - 11.deň - A. dopoludnia
Dátum: 2024-09-27
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

21. Ďakujem za všetky faktické. A zareagujem na kolegu Prostredníka. A to, to sme sa aj my rozprávali, keď sme boli vás navštíviť, že... a ja som to teda neprízvukovala v tom mojom príhovore (povedané so smiechom), ale áno, že tiež si myslím, že mali... je najvyšší čas, aby sme to slovné spojenie teda hovorili so zdravotným znevýhodnením, že tiež si myslím, že, že už nastal čas a, dúfam, že teda sa nám spoločne aj podarí v tomto spraviť nejaké zmeny. A ja by som sa chcela teda poďakovať aj Veronike Veslárovej za jej prácu, ktorú robí, a je tu jediná poslankyňa, aktuálne, myslím, teda so zdravotným znevýhodnením. A naozaj robí veľmi veľa a snaží sa a prináša tie reálne skúsenosti aj z jej života. A myslím si, že by bolo naozaj dobré, keby na to viac poslancov reflektuje z koalície a zoberú si k srdcu, keď niečo naozaj ona povie, že naozaj je to teda odžité a je to tak. A teda na záver naozaj ešte raz naozaj vám veľmi pekne ďakujem. Ešte raz sa ospravedlňujem teda za tie, za tie nedostatky, ktoré tu vznikli, a verím, teda že keď sa, keď sa stretneme na správu ďalšiu, že teda budete hovoriť aj oveľa viac aj pozitívnych vecí, ktoré sa stali na Slovensku. Ďakujem.
19. schôdza NR SR - 5.deň - A. dopoludnia
Dátum: 2024-09-18
Poslanec: Hanuliaková, Jana (PS)
Druh vystúpenia: Vystúpenie v rozprave

14. Ďakujem veľmi pekne. No dve veci, že tú technickú stránku som teda vysvetlila, že v dnešnej dobe naozaj, že toto je pre mňa veľmi chabý argument. Ja chápem, že nie všade je teda pokrytie internetové, niekde možno na kopaniciach slabšie, ale tak bavme sa tam, kde je, hej? Že naozaj, že toto už v dnešnej dobe nemôže byť argument, technická stránka, lebo hovorím, že ja som desať rokov dozadu začala robiť záznamy a vtedy to naozaj bolo komplikovanejšie. Museli sme to prenášať z kamery a neviem, čo, ale už posledné roky proste som dala do stojana telefón, zapla a všetko fičalo. Že tam naozaj nie je proste, že niečo hej, že problém. A čo sa týka toho, čo ste hovoril, tak to ma trošku zaráža a teraz možno sa na mňa nenahnevajte, že trošku to také, aj ten, nechcem to tak povedať, že ten mentálny svet strany SMER, alebo teda ukazuje niekam, že keď máme pocit, že hádky, alebo že takéto zlé príklady majú práve byť proti tomu. Ja si myslím, že to nám ukazuje práve to zrkadlo, že my práve musíme toto zmeniť. My musíme aj to, že aby tí, ja, ja tiež žijem v obci, ktorá má 1200 obyvateľov a naozaj bola som veľmi aktívna a aj som bola a viem, že je to náročné s tými ľuďmi a áno, súhlasím. Našťastie my sme mali vždy viac kandidátov ako teda miest doteraz a viem, že sú obce, kde to je problém, ale veď preto sme tu, aby sme tou politikou ukázali tým ľudom, a teda ani tou včerajšou politikou, ktorú ste tu napríklad, aj keď to prenesiem na tú národnú úroveň, ukazujeme im presný opak. A tak potom sa musíme rozmyslieť, že či ideme tie pozitívne príklady ukazovať a ukazujeme, ako to má fungovať dobre a aby tí ľudia mali záujem, alebo budeme si hľadať dôvody, že prečo to nechceme a... (Prerušenie vystúpenia časomerom.)
19. schôdza NR SR - 5.deň - A. dopoludnia
Dátum: 2024-09-18
Poslanec: Hanuliaková, Jana (PS)
Druh vystúpenia: Vystúpenie v rozprave

4. Dobré ráno prajem, ďakujem za slovo. Kolegyne, kolegovia, takže dovoľte, aby som uviedla náš návrh zákona, mňa, Veroniky Veslárovej a kolegov Mareka Lackoviča a Richarda Dubovického. Predkladáme návrh zákona, ktorým sa dopĺňa zákon č. 369/1990 Zb. o obecnom zriadení v znení neskorších predpisov. Cieľom predkladaného návrhu je posilniť informovanosť a účasť obyvateľov v politickom živote ich miestnej samosprávy. Súčasné možnosti zapojenia verejnosti do verejnej správy sú obmedzené a to aj v mnohých samosprávach iba prostredníctvom osobnej účasti na obecných zastupiteľstvách. Aj napríklad teda počas obdobia pandémie Covid-19 sme videli úspešnú implementáciu online prenosov zasadnutí, čo nás teda motivovalo ich zaviesť aj do budúcnosti. Zvýšením dostupnosti online prenosov zasadnutí sa otvára nová možnosť pre obyvateľov sledovať a aktívne sa zapájať do verejných diskusií a rozhodovania. Táto iniciatíva zároveň podporuje transparentnosť a otvorenosť samosprávy, čím sa zvyšuje dôvera občanov v ich inštitúcie a posilňujú sa demokratické princípy. Záznam a archivácia má teda prebehnúť, má byť tento záznam zo zasadnutia obecného zastupiteľstva zverejnený do 48 hodín, a to teda aj umožňuje verejnosti získať prístup k dôležitým informáciám aj teda po skončení zastupiteľstva. Tento spôsob podporuje informovanosť a umožňuje občanom sledovať vývoj rozhodovacích procesov. Navyše online prenosy pomáhajú prekonať, samozrejme, aj geografické a časové obmedzenia, čo zabezpečuje inkluzívnejšiu účasť verejnosti. Občanom sa umožňuje sledovať zasadnutia bez ohľadu na ich umiestnenie alebo časové záväzky, čo vytvára priestor pre širšiu účasť a zapojenie v rozhodovacích procesoch miestnej samosprávy. Týmto spôsobom náš návrh prispeje k živšiemu demokratickému procesu a posilní účasť občanov na formovaní miestnych politík a rozhodnutí. Toľko na úvod, ďakujem. A potom do rozpravy sa hlásim ako prvá.